钦定古今图书集成/明伦汇编/氏族典/第395卷 > 李英
## 钦定古今图书集成/明伦汇编/氏族典/第395卷 > 李英

按《金史李英传》：“英字子贤，其先辽阳，徙益都。明昌五
年进士第，调淳化主簿、通远令，补尚书省令史。大安
三年，集三品以上官议兵事，英上疏不报，除吏部主
事。贞祐初，摄左司都事，迁监察御史。术虎高琪辟为
经历官，充宣差都提控，居庸等关隘悉隶焉。召还，迁
翰林待制，因献十策，颇施行之。宣宗南迁，次真定，以”
英为国子祭酒，充宣差提控陇右边事。无何，召为御
史中丞。中都久围，英收河间、清、沧义军，救中都，至大
名，得兵数万。贞祐三年，与元兵遇于霸州北，大败，英
死，士卒歼焉。